סטודנט נכבד שלום וברכה.

תודה על התעניינותך בהצטרפות לפרוייקט "בליבה חומה"

מפורט להלן עיקרי הפרוייקט, המחויביות, ומילוי פרטים אודותיך,

אנא קרא בעיון את הסעיפים ומלא את הפרטים הדרושים להרשמה לפרוייקט.

על הפרוייקט:

פרוייקט בליבה חומה הינו תוכנית חונכות אקדמית הדדית בה סטודנטים חרדים וסטודנטים חילונים או דתיים לאומיים נפגשים ל - 3-4 שעות שבועיות של לימוד משותף. שני שלישים מהזמן מוקדשים ללימוד לפי צרכיו ורצונו של הסטודנט החרדי במקצועות האקדמאים, שליש הזמן הנותר מוקדש ללימוד חברותא - לימוד משותף מתוך ארון הספרים היהודי כפתח להחלפת דעות, הכרות עומק וחברות.

התוכנית נולדה מתוך ההבנה כי לסטודנטים חרדים יש פערים בתחומים מסוימים בלימודי השכלה גבוהה בישראל, שכן בעולם הישיבות לא צברו ניסיון בתחומים אקדמאים כדוגמת מתמטיקה אנגלית ועוד,, מה שגורם לאחוזי נשירה גבוהים יותר בקרב הסטודנטים החרדים (כ-60 אחוזי נשירה בקרב גברים חרדים). בנוסף לסיוע האקדמאי ההכרות האישית במסגרת הפרויקט תורמת להכרות בין צעירים מעולמות שונים ולהסרת גבולות וסטיגמות שליליות, ואף מייצרת חברויות ושיתופי פעולה.

הפרויקט פועל בהצלחה רבה מזה שבע שנים, ומוכיח הצלחה רבה הן בסיוע אקדמאי לסטודנטים החרדים והורדה דרמטית של אחוזי הנשירה והן ביצירת חיבורים אישיים משמעותיים בין חרדים דתיים וחילוניים. למעלה מ - 1,300 בוגרי התוכנית מהווים הוכחה שאפשר ליצור שיח אחר בחברה הישראלית.

במהלך השנה האקדמית מתקיימים מפגשים משותפים לכלל הסטודנטים המשתתפים בתוכנית, המפגשים כוללים הרצאות ופעילויות שונות המאפשרות שיח והיכרות רחבה יותר עם כלל הסטודנטים החרדים והחילונים.

עוד לא ידוע אם בשנת הלימודים הקרובה, תתאפשר מלגה/מענק עבור ההשתתפות בפעילות. בשלב זה, כל עוד לא יצאה הודעה אחרת, אין מלגה/מענק.

להלן הנהלים לפעילות:

* יש להקפיד על פעילות שבועית של 3-4 שעות (לפי מה שסוכם איתך) ולא לבטל לסטודנט המתגבר
* יש להקדיש שליש מכל מפגש עבור לימוד מתוך ארון הספרים היהודי
* יש להגיע לשני אירועים קבוצתיים המוגדרים כאירועי חובה לאורך שנת הפעילות
* יש למלא משוב בסוף שנת הלימודים
* יש להיות זמין לצוות הפרויקט, להגיע לפגישה איתם במידת הצורך לעדכן את צוות התוכנית בבעיות או שינויים לאורך השנה במידה ויהיו.
* יש לשלוח במהלך השנה תמונה משותפת עם הסטודנט עימו הינך לומד, כולל טקסט המתאר את החוויה בלימוד עם סטודנט ממגזר שונה, ואת התרומה האקדמית שהלימוד המשותף תרם לך, (הפרטים הנ"ל יימסרו לתורמים בלבד אלא אם כן תאשר אחרת).

הנני מצהיר כי קראתי את הנהלים, והם מקובלים עלי. ידוע לי כי אי עמידה בנהלים עלולה לגרום להדחה מהתוכנית ולהפסקת שיעורי העזר.